Sentenza tal-Qorti Ġenerali tad-29 ta’ Jannar 2025 – Danske Fragtmænd vs Il-Kummissjoni
(Kawża T-334/22) 1
(“Rikors għal annullament – Għajnuna mill-Istat – Is-settur postali – Kontribuzzjoni ta’ kapital favur Post Danmark – Deċiżjoni li tikkonstata l-assenza ta’ għajnuna mill-Istat – Kontribuzzjonijiet ta’ kapital favur PostNord – Deċiżjoni li tiddikjara l-għajnuna inkompatibbli mas-suq intern – Nuqqas ta’ inċidenza individwali – Nuqqas ta’ effett sostanzjali fuq il-pożizzjoni kompetittiva – Inammissibbiltà”)
Lingwa tal-kawża: l-Ingliż
Partijiet
Rikorrent: Danske Fragtmænd A/S (Åbyhøj, id-Danimarka) (rappreżentant: L. Sandberg-Mørch, avukata)
Konvenut: Il-Kummissjoni (rappreżentanti: J. Carpi Badía u L. Nicolae, aġenti)
Intervenjenti insostenn tar-rikorrent: UPS Europe NV/SA (Brussell, il-Belġju) u Dansk Avis Omdeling A/S (Vejle, id-Danimarka (rappreżentanti: L. Sandberg-Mørch, avukata)
Intervenjenti insostenn tal-konvenut: Ir-Renju tad-Danimarka (rappreżentanti: C. Maertens, aġenta, assistita minn R. Holdgaard, avukat), ir-Renju tal-Isvezja (rappreżentanti: C. Meyer-Seitz, F.-L. Göransson, H. Eklinder u R. Shahsavan Eriksson, aġenti), Post Danmark A/S (Kopenħagen, id-Danimarka) u PostNord Group AB (Solna, l-Isvezja) (rappreżentanti: O. Koktvedgaard, avukat)
Suġġett
Permezz tar-rikors tagħha abbażi tal-Artikolu 263 TFUE, ir-rikorrenti titlob l-annullament tad-Deċiżjoni tal-Kummissjoni (UE) 2022/459 tal-10 ta’ Settembru 2021 dwar l-għajnuna mill-istat SA.49668 (2019/C) (ex 2017/FC) u SA.53403 (2019/C) (ex 2017/FC) implimentata mid-Danimarka u mill-Iżvezja għal PostNord AB u Post Danmark A/S (ĠU 2022, L 93, p. 146).
Dispożittiv
Ir-rikors huwa miċħud bħala inammissibbli.
Danske Fragtmænd A/S għandha tbati l-ispejjeż tagħha stess kif ukoll dawk esposti mill-Kummissjoni Ewropea, minn Post Danmark A/S u minn PostNord Group AB.
Ir-Renju tad-Danimarka, ir-Renju tal-Iżvezja, UPS Europe NV/SA u Dansk Avis Omdeling A/S għandhom ibatu l-ispejjeż tagħhom.
____________
1     ĠU C 326, 29.8.2022.